LIVING for free

Εκδήλωση για την γενοκτονία του Πόντου στην Καλλιθέα
2026-05-18 18:30 - 20:30 (Europe/Athens) | Πλατεία Δαβάκη Καλλιθεα, Πλατεία Δαβάκη, Καλλιθεα, Αττική, Greece
Ο Δήμαρχος Καλλιθέας Κώστας Ασκούνης και τα Ποντιακά Σωματεία του Δήμου Καλλιθέας, σας προσκαλούν στην εκδήλωση μνήμης για τους Έλληνες του Πόντου που βίωσαν την Γενοκτονία κατά την περίοδο 1916 – 1923. Την Δευτέρα 18 Μαΐου 2026, ώρα 18.30, στο Παμποντιακό Ηρώο, στην Πλατεία Δαβάκη.
Πρόγραμμα εκδήλωσης

Επιμνημόσυνη δέηση στη Μνήμη των Γενοκτονημένων Αδελφών.
Ομιλία του Δημάρχου Καλλιθέας κ. Κώστα Ασκούνη.
Ολιγόλεπτη ιστορική προσέγγιση σχετική με την Ημέρα μνήμης της Γενοκτονίας των Ελλήνων του Πόντου από κ. Βασίλη Τσενκελίδη, ιστορικό, Εντεταλμένος Δημοτικός Σύμβουλος για το Κε.Σ.Π.Ε. του Δήμου Καλλιθέας.
Καταθέσεις στεφάνων στο Ηρώον του Πόντου από εκπροσώπους συλλόγων και τον Δήμαρχο Καλλιθέας.
Ανάκρουση του Εθνικού ύμνου.
Η Γενοκτονία μέσα από τις μαρτυρίες που μας μεταφέρουν δεκαετίες πίσω, περιγράφουν την προσφυγιά που υπέστησαν εκατοντάδες χιλιάδες Πόντιοι.
“Θα μιλώ … μέχρι ν ́ ακουστούν οι φωνές της σιωπής….”
(Απαγγέλουν: Μαρία Δημητριάδου: Η φωνή της σιωπής, Ροζάνα Δημητριάδου: Μάνα, Γιώργος Σονίδης: Ξεναγός Ιστορίας)
Από τον Καλλιτεχνικό Οργανισμό Ποντίων Αθηνών (Κ.Ο.Π.Α.)
Ήχοι και στίχοι για την Ημέρα μνήμης Γενοκτονίας των Ελλήνων του Πόντου, Ηλίας Αβραμίδης (λύρα, τραγούδι) Σύλλογος Ποντίων «Αργοναύται – Κομνηνοί».
Πυρρίχιος χορός από τους χορευτές του Συλλόγου Ποντίων «Αργοναύται – Κομνηνοί», χοροδιδάσκαλος Κώστας Σαββινίδης.

Ανοικτό Πανεπιστήμιο Περιστερίου
2026-05-18 19:00 - 21:00 | Δημαρχείο Περιστερίου, πλατεία Δημοκρατίας, Περιστέρι, Αττική, Greece
Δημοτικό Ελεύθερο Ανοικτό Πανεπιστήμιο Περιστερίου
Ακαδημαϊκό Έτος 2025 – 2026
Το Δημοτικό Ελεύθερο Ανοικτό Πανεπιστήμιο (ΔΕΑΠ) Περιστερίου με τη συνεργασία της Δημοτικής Βιβλιοθήκης και της Κοινωφελούς Δημοτικής Επιχείρησης Πολιτιστικής Ανάπτυξης του Δήμου Περιστερίου (ΔΕΠΑΔΠ), ανοίγει τις πύλες του για το ακαδημαϊκό έτος 2025–2026, συνεχίζοντας τον επιτυχημένο θεσμό που έχει κερδίσει την εμπιστοσύνη και τη συμμετοχή χιλιάδων πολιτών.
Για περισσότερες πληροφορίες – συμμετοχές: Δημοτική Βιβλιοθήκη Περιστερίου, τηλ.:2105716057, www.dvivlper.gr, email: info@dvivlper.gr
Οι διαλέξεις θα πραγματοποιούνται στο Συνεδριακό – Πολιτιστικό Κέντρο του Δημαρχιακού Μεγάρου (Καραθεοδωρή και Εθν. Αντιστάσεως – στάση Μετρό «Περιστέρι»), κάθε Δευτέρα 19:00 – 21:00.
Πατήστε εδώ για να δείτε το πλήρες πρόγραμμα
18 ΜΑΪΟΥ 2026: Αντωνίου Σταμάτιος, Καθηγητής Ψυχολογίας – ΕΚΠΑ, Θέμα: “Στρατηγικές Αντιμετώπισης Στρεσογόνων Καταστάσεων και Χαρακτηριστικά Προσωπικότητας”

Βία Πρόληψη και Αντιμετώπιση στο Ίλιο
2026-05-18 19:00 - 21:00 | Πολυδύναμο Κέντρο Μίκης Θεοδωράκης Ίλιο, Ηροδότου & Πωγωνίου, Ίλιον, Αττική, Greece
Ο Δήμος Ιλίου και το Ινστιτούτο P.A.D.A. – Αντιναρκωτική Δράση σας προσκαλούν την Δευτέρα 18/05/2026 ώρα 19:15, στο Θέατρο «Άννα Συνοδινού», Πολυδύναμο Κέντρο «Μίκης Θεοδωράκης» (Ηροδότου & Πωγωνίου, Ίλιον), σε εκδήλωση με τίτλο: Βία Πρόληψη και Αντιμετώπιση.
ΟΜΙΛΗΤΕΣ:

ΜΠΑΚΟΥΡΗ ΕΛΕΝΗ – Διδάκτωρ τοξικολογίας
ΤΖΟΥΡΑΜΑΝΗ ΟΛΓΑ – Διδάκτωρ εγκληματολογίας – ψυχοθεραπεύτρια
ΝΑΣΙΟΣ ΙΩΑΝΝΗΣ – Χειρουργός ΩΡΛ
ΚΑΡΠΑΘΑΚΗ ΜΑΡΙΑ – Παγκόσμια Πρωταθλήτρια Taekwondo
ΚΑΛΙΑΤΣΟΣ ΙΩΑΝΝΗΣ – Ιατρός Καρδιολόγος

Χαιρετισμό θα απευθύνει ο πρόεδρος του Ινστιτούτο P.A.D.A. Ιωάννης Ραχωβίτσας – Αντιστράτηγος εα. – Επίτιμος Υπαρχηγός της ΕΛ.ΑΣ.

Εκ του πατρός γεννηθέντα στην Καλλιθέα
2026-05-18 20:00 - 22:00 | Δημοτικό Θέατρο Καλλιθέας, Κρέμου 123, Καλλιθέα, Αττική, Greece
Το Θέατρο της Δευτέρας “Λάζαρος Λασκαρίδης” – Από 20 Απριλίου έως 18 Μαΐου 2026 στο Δημοτικό Θέατρο Καλλιθέας.
«ΕΚ ΤΟΥ ΠΑΤΡΟΣ ΓΕΝΝΗΘΕΝΤΑ» θεατρική παράσταση σε σκηνοθεσία Τόνυ Δημητρίου, Στεφανία Γκουρνέλου.
ΔΗΜΟΤΙΚΟ ΘΕΑΤΡΟ ΚΑΛΛΙΘΕΑΣ (Κρέμου 123 & Φιλαρέτου)
Δευτέρα 18 Μαΐου 2026 ΩΡΑ 20.00
ΕΙΣΟΔΟΣ ΕΛΕΥΘΕΡΗ

Lullaby Project στο ΚΠΙΣΝ
2026-05-18 20:00 - 22:00 | Κέντρο Πολιτισμού Ίδρυμα Σταύρος Νιάρχος ΚΠΙΣΝ, Λεωφ. Συγγρού 364, Καλλιθέα, Αττική, 17674, Greece
Τη Δευτέρα 18 Μαΐου στις 20.00 η συναυλία του Lullaby Project επιστρέφει για ένατη συνεχόμενη χρονιά στο Κέντρο Πολιτισμού Ίδρυμα Σταύρος Νιάρχος (ΚΠΙΣΝ), σε συνεργασία με το εκπαιδευτικό μουσικό πρόγραμμα κοινωνικής ένταξης El Sistema Greece και το Carnegie Hall της Νέας Υόρκης.
Το Lullaby Project δημιουργεί έναν ανοιχτό χώρο έκφρασης, όπου άνθρωποι με διαφορετικές εμπειρίες συναντούν συνθέτριες, συνθέτες και τραγουδοποιούς για να μετατρέψουν προσωπικές ιστορίες σε πρωτότυπα μουσικά έργα. Ιστορίες για παιδιά, αλλά και ιστορίες που μιλούν μέσα από τα ίδια τα παιδιά.
Φέτος, το El Sistema Greece δημιουργεί μια Μουσική Πράξη που υπερβαίνει τα όρια του φύλου ή της βιολογικής συγγένειας. Μέσα από πρωτότυπες μουσικές δημιουργίες, αναδεικνύονται ιστορίες που αγγίζουν σύγχρονα κοινωνικά ζητήματα, προσκαλώντας μας σε έναν κόσμο ενσυναίσθησης, αποδοχής και ουσιαστικής επαφής.
Πίσω από κάθε κομμάτι, βρίσκεται μια αληθινή ιστορία:

Γονείς ενός παιδιού στο φάσμα του αυτισμού ανακαλύπτουν, μέσα από την καθημερινότητά τους, διαφορετικούς τρόπους επικοινωνίας και σύνδεσης.
Μια γυναίκα που αφιέρωσε τη ζωή της στα ειδικά σχολεία και, μέσα από τη μουσική και την τέχνη, δημιουργεί χώρο ώστε τα παιδιά να εκφραστούν και να ανήκουν.
Μια ομάδα ίντερσεξ ατόμων που μιλούν οι ίδιοι για την ιστορία τους, για το πώς είναι να μεγαλώνεις και να διεκδικείς χώρο να υπάρξεις, με τους δικούς σου όρους.
Μια μητέρα τριών παιδιών, με διαφορετικές αφετηρίες μιλά για την οικογένεια ως κάτι ενιαίο, πέρα από διαχωρισμούς.
Μια μητέρα που, μετά από μια ξαφνική απώλεια, παίρνει τη ζωή των παιδιών της στα χέρια της και ξεκινά ένα δύσκολο ταξίδι, αναζητώντας ένα μέλλον πιο ασφαλές και πιο ανοιχτό για εκείνα.
Μια μητέρα που στάθηκε δίπλα στην κόρη της μέσα από την εμπειρία της ασθένειας, στηρίζοντας κάθε της βήμα, με δύναμη και φροντίδα.
Μαθητές του Σχολείου Δεύτερης Ευκαιρίας των Φυλακών Κορυδαλλού, που μέσα από τη μουσική βρίσκουν έναν τρόπο να μείνουν σε επαφή, με τα παιδιά τους, με τις οικογένειές τους, με όσα έχουν αφήσει πίσω.

Τις ιστορίες αυτές μεταφέρουν στη σκηνή, μέσα από πρωτότυπες μουσικές συνθέσεις, οι δημιουργοί: Δημήτρης Καμαρωτός, Rosanna Mailan, Δημήτρης Μπάκουλης, Δημήτρης Παπίκας, Sadahzinia, Seeds και Sophie Lies. Συμμετέχουν η Αμαλία Μουτούση στο κομμάτι του Δημήτρη Καμαρωτού, η Σοφία Σεμερτζίδου στο κομμάτι του Δημήτρη Παπίκα και ο Γιώργος Λάμπρου στο κομμάτι της Sadahzinia. Με το καλλιτεχνικό τους αποτύπωμα, μετατρέπουν την προσωπική εμπειρία σε μουσική.
Οι μουσικές ιστορίες θα παρουσιαστούν ζωντανά στο κοινό τη Δευτέρα 18 Μαΐου στις 20.00 στην Εναλλακτική Σκηνή στο ΚΠΙΣΝ, σε μια ακόμα μουσική γιορτή για τη γονεϊκή αγάπη. Την ορχήστρα θα διευθύνει η Κυριακή Κουντούρη, ενώ στη συναυλία θα συμμετέχει και η διαπολιτισμική χορωδία νέων El Sistema Greece Youth Choir, υπό τη διεύθυνση της Βάγιας Παπαγιαννοπούλου.
Το ιδιαίτερο κοινωνικό πρόγραμμα Lullaby Project γεννήθηκε τον Δεκέμβριο του 2011 στη Νέα Υόρκη από το Weill Music Institute του Carnegie Hall, φέρνοντας σε επαφή νέες μητέρες και εγκύους από ευπαθή κοινωνικά περιβάλλοντα με καλλιτέχνες, με στόχο να γράψουν και να τραγουδήσουν μαζί νανουρίσματα στα μωρά τους. Από τότε μέχρι και σήμερα τα τραγούδια αυτά παρουσιάζονται στις περίφημες συναυλίες του Lullaby Project στις οποίες έχουν συμμετάσχει καλλιτέχνες όπως η διάσημη μεσόφωνος Joyce DiDonato, η Fiona Apple, η Natalie Merchant, η Catherine Zeta-Jones κ.ά.
Στο πλαίσιο της προσπάθειάς του για επίτευξη κοινωνικής ένταξης μέσω της μουσικής, το Carnegie Hall συνεργάζεται από το 2018 με το El Sistema Greece για την υλοποίηση της ελληνικής εκδοχής του Lullaby Project όπου το El Sistema Greece καινοτομεί και διευρύνει το πρόγραμμα πέρα από τη μητρότητα και τη βιολογική σχέση, συμπεριλαμβάνοντας ιστορίες γονεϊκής αγάπης, αφιερωμένες με την πιο μεγάλη τρυφερότητα σε όλα τα παιδιά. Το ΚΠΙΣΝ είναι συνοδοιπόρος του El Sistema Greece σε αυτό το τόσο όμορφο μουσικό ταξίδι από την πρώτη χρονιά, το 2018, στηρίζοντας την προσπάθειά του να γιορτάσει την αγάπη για τα παιδιά μέσα από τη δύναμη του νανουρίσματος.
Δευτέρα 18 Μαΐου 2026, 20:00
Ελεύθερη είσοδος με προεγγραφή

Δόξα Καγιούλη & Γιώργος Μπίκουλης στο Ίλιο
2026-05-18 20:30 - 22:30 | Πολιτιστικό Κέντρο Μελίνα Μερκούρη Ίλιο, Ηροδότου & Πωγωνίου, Ίλιο, Αττική, 13123, Greece
H Δόξα Καγιούλη γεννήθηκε και μεγάλωσε στο Ίλιον. Σπούδασε οικονομικά και αφού ολοκλήρωσε τις σπουδές στο πιάνο και τα θεωρητικά της μουσικής ,συνέχισε στην Κέρκυρα όπου δίδαξε μουσική για 14 χρόνια. Εκεί σπούδασε σύνθεση και ξεκίνησε να ασχολείται με το τραγούδι. Το 2017 κυκλοφόρησε ο πρώτος προσωπικός της δίσκος από τον οποίο ξεχώρισε το τραγούδι “Για δες ομορφιά” με τη φωνή της Μάρθας Φριτζήλα. Ακολούθησαν τραγούδια singles σε συνεργασίες με τους Κώστα Παρίσση, Σταύρο Σιόλα, Πόλυ Κυριάκου και αναμένεται να κυκλοφορήσει ένα τραγούδι με τη συμμετοχή του Παντελή Θαλασσινού.
Ο Γιώργος Μπίκουλης είναι ένας νέος μουσικός με καταγωγή την Κέρκυρα. Σπούδασε ακορντεόν με τον Ηρακλή Βαβάτσικα και αποφοίτησε πρόσφατα απο το Πανεπιστήμιο Μουσικών Σπουδών της Αρτας. Έχει διακριθεί με το πρώτο βραβείο σε ευρωπαϊκό διαγωνισμό ακορντεόν ενώ συμμετέχει σε διάφορα μουσικά σχήματα της Αθήνας.
Με ένα ακορντεόν και μια φωνή, μας προσκαλούν σε μια βραδιά με γνωστά και αγαπημένα τραγούδια από το ελληνικό ρεπερτόριο (Χατζιδάκι, Θεοδωράκη, Κραουνάκη, Χιώτη, Βαμβακάρη, Τσιτσάνη, παραδοσιακά και άλλα).
Η είσοδος στις παραστάσεις είναι ελεύθερη ενώ αξίζει να σημειωθεί πως όλοι οι καλλιτέχνες, ηχολήπτες, φωτιστές, γραφίστες και διοργανωτές για το stage και τις εκδηλώσεις, συμμετέχουν αφιλοκερδώς.
Μουσικό Στέκι Ιλίου
Καλλιτεχνικό Καφενείο «Θ. Αγγελόπουλος» ● Πολιτιστικό Κέντρο «Μελίνα Μερκούρη»
Αγ. Φανουρίου 99, Ίλιον, 2ος όροφος
Είσοδος ελεύθερη
Ώρα: Οι πόρτες ανοίγουν στις 20:00 και οι παρατάσεις τελειώνουν στις 23:00

Προβολή Λαβύρινθος στην Ακαδημία Πλάτωνος
2026-05-18 21:00 - 23:00 | Ακαδημία Πλάτωνος, Μοναστηρίου 137, Αθήνα, Αττική, Greece
Γεννημένο από τη νοσταλγία για τις μεταμεσονύκτιες προβολές στο Αλφαβίλ και στο Σινέ Δεξαμενή, το project του κριτικού κινηματογράφου Άκη Καπράνου, Midnight Express, επιστρέφει στο Φεστιβάλ του Δήμου Αθηναίων για να φέρει ξανά τη μαγεία της μεγάλης οθόνης κάτω από τα αστέρια. Αυτή τη φορά, το σκηνικό στήνεται στο Πάρκο Ακαδημίας Πλάτωνος, μετατρέποντας το σε έναν ανοιχτό κινηματογράφο γεμάτο εικόνες και δυνατές κινηματογραφικές στιγμές.
Πρόγραμμα:
11/05: Πέρα από την Αφρική, Sydney Pollack, 1985
18/05: Λαβύρινθος, Jim Henson, 1986
25/05: Χαμός στην Τσάιναταουν, John Carpenter, 1986
Ακαδημία Πλάτωνος | 21:00 – 23:00
Ελεύθερη είσοδος

Φεστιβάλ του Δήμου Αθηναίων 2026
2026-05-19 10:00 - 20:30 | Αθήνα, Αθήνα, Αθήνα, Αττική, Greece
Φεστιβάλ του Δήμου Αθηναίων 2026 300+ δωρεάν εκδηλώσεις γεμίζουν τις γειτονιές της Αθήνας με ενέργεια, ρυθμό και μοναδικές εμπειρίες.
Μάιος στην Αθήνα σημαίνει Φεστιβάλ. Στην καρδιά της άνοιξης, από την 1η έως και τις 31 Μαΐου, το Φεστιβάλ του Δήμου Αθηναίων έρχεται να μετατρέψει ολόκληρη την πόλη σε μια μεγάλη, ανοιχτή σκηνή πολιτισμού, δημιουργίας και συνάντησης. Το Φεστιβάλ, που υλοποιείται μέσω της Αναπτυξιακής Αθήνας, εκτείνεται και φέτος σε κάθε γωνιά της πρωτεύουσας, από το ιστορικό κέντρο και τις παλαιότερες γειτονιές έως τις πιο ζωντανές και ανερχόμενες συνοικίες, προσκαλώντας κατοίκους κι επισκέπτες από όλη την Ελλάδα και το εξωτερικό να γίνουν μέρος μιας μοναδικής εμπειρίας.
19 Μαΐου
19 Μαΐου @ 10:00 – 18:00
Αθήνα: Αστικές Διαφωνίες
Πολιτιστικός Χώρος Macart
19 Μαΐου @ 11:00 – 19:00
Δήμητρα Σιατερλή: Συνεκτικά Δίκτυα
Πινακοθήκη Δήμου Αθηναίων
19 Μαΐου @ 11:00 – 19:00
Νικόλας Κληρονόμος: Αναδρομή 1985-2025
Πινακοθήκη Δήμου Αθηναίων
19 Μαΐου @ 11:00 – 20:00
Πάνος Χαραλάμπους: COLUMBIA
CITRONNE Gallery
19 Μαΐου @ 11:30 – 14:30
Κωνσταντίνος Ξενάκης – Δημήτρης Χιωτόπουλος: Γραφή και Ίχνος. Δυο διαδρομές στον Λαβύρινθο
Γκαλερί Έρση
19 Μαΐου @ 12:00 – 16:00
Ανδρέας Σπηλιοτόπουλος: Ήρωες του Σήμερα
Γκαλερί Αστρολάβος
19 Μαΐου @ 12:00 – 16:00
Βέρα Σταυρινάδη: Pop – Up Frequencies
Γκαλερί Αστρολάβος
19 Μαΐου @ 12:00 – 18:00
Inna Orlik: Μόνιμη Έκθεση
Γκαλερί Orlik
19 Μαΐου @ 12:00 – 20:00
Νίκος Καλαφάτης: Primavera
Τεχνοχώρος Art Gallery
19 Μαΐου @ 12:00 – 21:00
Γιώργος Λουλούδης: Η Πορεία του Φωτός – Το Εγγενές
GenesisGallery
19 Μαΐου @ 13:00 – 17:00
Ξενάγηση στο Κτίριο του Αρχείου Καβάφη
19 Μαΐου @ 15:00 – 20:00
Μαρίλια Φωτοπούλου: Iconostases
Κέντρο Σύγχρονης Τέχνης Ιλεάνα Τούντα
19 Μαΐου @ 15:00 – 20:00
Ευγενία Γρηγοράκη: Εικονοστάσια των Δρόμων
Κέντρο Σύγχρονης Τέχνης Ιλεάνα Τούντα
19 Μαΐου @ 17:00 – 20:00
Ανδρέας Σπηλιοτόπουλος: Ήρωες του Σήμερα
Γκαλερί Αστρολάβος
19 Μαΐου @ 17:00 – 20:00
Βέρα Σταυρινάδη: Pop – Up Frequencies
Γκαλερί Αστρολάβος
19 Μαΐου @ 17:30 – 20:30
Κωνσταντίνος Ξενάκης – Δημήτρης Χιωτόπουλος: Γραφή και Ίχνος. Δυο διαδρομές στον Λαβύρινθο
Γκαλερί Έρση
19 Μαΐου @ 18:30 – 20:30
Fitness Sessions
Πάρκο Ελευθερίας
Όλες οι εκδηλώσεις προσφέρονται δωρεάν. Πατήστε ΕΔΩ για να διαβάσετε περισσότερα για το φεστιβάλ.

Δημοτικό Ανοικτό Πανεπιστήμιο Αγίας Παρασκευής
2026-05-19 18:00 - 20:00 | 1ο ΓΕΛ Αγίας Παρασκευής, Νεαπόλεως 5, Αγία Παρασκευή, Αττική
Πρόγραμμα Διαλέξεων για το Δημοτικό Ανοικτό Πανεπιστήμιο Αγίας Παρασκευής για τον Μάιο 2026. Τόπος διεξαγωγής: Αίθουσα Εκδηλώσεων 1ου Λυκείου Αγίας Παρασκευής (Νεαπόλεως 5)
ΤΡΙΤΗ, 19 ΜΑΪΟΥ 2026
⏰ 6:00 – 7:00 μμ
Αντώνης Παυλίδης, Δρ. Ιστορικός.
Θέμα: Η γενοκτονία του Ποντιακού Ελληνισμού και τα μηνύματα που εκπέμπει.
⏰ 7:00 – 8:00 μμ
Ελπινίκη Κρητικού, Δρ. Αιματολόγος.
Θέμα: Μεγαλοβλαστοί – Αναιμία.
Πατήστε ΕΔΩ για να δείτε το πλήρες πρόγραμμα για τον μήνα Μάιο.

Παραδοσιακό γλέντι στην Κάντζα
2026-05-19 19:00 - 23:00 | Άγιος Νικόλαος Λεονταρίου Κάντζας Παλλήνη, Λεονταρίου & Αγίου Νικολάου, Παλλήνη, Αττική, 15351, Greece
Εορτασμός Ανακομιδής των Ιερών Λειψάνων του Αγίου Νικολάου στο Λεοντάριο Κάντζας. Την Τρίτη 19 Μαΐου 2026, ο Ιερός Ναός Αγίου Νικολάου στην περιοχή Λεονταρίου Κάντζας, στην Παλλήνη, τιμά τον εορτασμό της ανακομιδής των Ιερών Λειψάνων του Αγίου Νικολάου, με εκδηλώσεις πνευματικού και πολιτιστικού χαρακτήρα. Η εκδήλωση διοργανώνεται με την υποστήριξη του Δήμου Παλλήνης (του Τμήματος Πολιτισμού), τη συμμετοχή τοπικών πολιτιστικών φορέων και συλλόγων, ενώ υπεύθυνος της διοργάνωσης είναι ο κ. Δημήτρης Χατζηκωνσταντής.
Πρόγραμμα Εκδηλώσεων
19:00 – Μέγας Εσπερινός και Αρτοκλασία
20:30 – Παραδοσιακοί χοροί από τα τμήματα παραδοσιακών χορών του Δήμου Παλλήνης και του Φ.Ε.Σ. «Η Κάντζα»
21:00 – Παραδοσιακό γλέντι με την ορχήστρα «9ΜΠΟΦΩΡ» του Δημήτρη Κυρτάτα
Η βραδιά θα πλαισιωθεί από μουσική, χορό και παραδοσιακό πανηγυρικό κλίμα, σε έναν χώρο ιδιαίτερης ιστορικής και θρησκευτικής σημασίας για την περιοχή.

Δράση Προληπτικού Ελέγχου Αρτηριακής Υπέρτασης
2026-05-20 09:00 - 13:00, 2026-05-21 09:00 - 13:00 | Δημοτικά Ιατρεία Ηλιούπολης, Θέμιδος 2 & Δημητρίου Γλυνού, Ηλιούπολη, Αττική, 16345, Greece
Η 17η Μαΐου έχει καθιερωθεί ως Παγκόσμια Ημέρα Υπέρτασης, ενώ ο μήνας Μάιος αποτελεί σημείο αναφοράς για την υλοποίηση δράσεων ενημέρωσης και πρόληψης σε διεθνές επίπεδο, μέσω της ετήσιας παγκόσμιας εκστρατείας «May Measurement Month – MMM», η οποία στοχεύει στην ευαισθητοποίηση του πληθυσμού και στην πρώιμη ανίχνευση της Αρτηριακής Υπέρτασης. Στο πλαίσιο αυτό, ο Δήμος Ηλιούπολης, σε συνεργασία με την Ελληνική Εταιρεία Υπέρτασης, διοργανώνει δράση δωρεάν μετρήσεων αρτηριακής πίεσης και ενημέρωσης πολιτών στον χώρο των Δημοτικών Ιατρείων Ηλιούπολης στις 20, 21 και 22 Μαΐου 2026, 9:00 – 13:00.
Η Αρτηριακή Υπέρταση αποτελεί έναν από τους σημαντικότερους παράγοντες κινδύνου για σοβαρά καρδιαγγειακά και άλλα χρόνια νοσήματα, όπως τα αγγειακά εγκεφαλικά επεισόδια, η χρόνια νεφρική νόσος, η περιφερική αρτηριοπάθεια, τα ανευρύσματα και συνολικά τα περισσότερα αγγειακά νοσήματα. Παρότι η υπέρταση μπορεί να προκαλέσει προοδευτικές και συχνά μη αναστρέψιμες βλάβες σε ζωτικά όργανα, σε μεγάλο ποσοστό περιπτώσεων παραμένει αδιάγνωστη ή αρρύθμιστη για μεγάλο χρονικό διάστημα, καθώς συνήθως δεν συνοδεύεται από εμφανή συμπτώματα. Για τον λόγο αυτό χαρακτηρίζεται διεθνώς ως ο «σιωπηλός δολοφόνος», αφού οι επιπλοκές της μπορούν να εκδηλωθούν αιφνίδια και χωρίς προειδοποιητικά σημάδια. Η έγκαιρη διάγνωση, η σωστή ρύθμιση και η συστηματική παρακολούθηση της αρτηριακής πίεσης αποτελούν βασικές προϋποθέσεις για την πρόληψη σοβαρών επιπλοκών και τη διατήρηση της καλής υγείας και ποιότητας ζωής.
Κατά τη διάρκεια της δράσης, δημότες και κάτοικοι θα έχουν τη δυνατότητα:

να πραγματοποιήσουν δωρεάν μέτρηση αρτηριακής πίεσης,
να λάβουν συμβουλευτική και ενημέρωση από εθελοντές ιατρούς,
να ενημερωθούν για τους παράγοντες κινδύνου,
καθώς και για τη σημασία της πρόληψης, της έγκαιρης διάγνωσης και της σωστής αντιμετώπισης της Αρτηριακής Υπέρτασης.

Υπεύθυνος Προγράμματος από την Ελληνική Εταιρεία Υπέρτασης:
Αναστάσιος Κόλλιας
Καθηγητής Παθολογίας
Γ’ Παθολογική Κλινική και Ομώνυμο Εργαστήριο Νοσοκομείο «Η Σωτηρία», Ιατρική Σχολή Εθνικό και Καποδιστριακό Πανεπιστήμιο Αθηνών
Για οποιαδήποτε πληροφορία ή κλείσιμο ραντεβού μπορείτε να επικοινωνείτε στα παρακάτω τηλέφωνα:
6974711731 Κοντονίκα Μαριάνθη, Ειδικός Καρδιολόγος, MD, PhD, Διδάκτωρ Πανεπιστημίου Ιωαννίνων, Αρμόδια Αντιδήμαρχος Προστασίας και Προαγωγής της Δημόσιας Υγείας Δήμου Ηλιούπολης.
6946165302 Ρούκουνα Νίκη, Εθελόντρια στα Δημοτικά Ιατρεία Ηλιούπολης.

Φεστιβάλ του Δήμου Αθηναίων 2026
2026-05-20 09:00 - 23:00 | Αθήνα, Αθήνα, Αθήνα, Αττική, Greece
Φεστιβάλ του Δήμου Αθηναίων 2026 300+ δωρεάν εκδηλώσεις γεμίζουν τις γειτονιές της Αθήνας με ενέργεια, ρυθμό και μοναδικές εμπειρίες.
Μάιος στην Αθήνα σημαίνει Φεστιβάλ. Στην καρδιά της άνοιξης, από την 1η έως και τις 31 Μαΐου, το Φεστιβάλ του Δήμου Αθηναίων έρχεται να μετατρέψει ολόκληρη την πόλη σε μια μεγάλη, ανοιχτή σκηνή πολιτισμού, δημιουργίας και συνάντησης. Το Φεστιβάλ, που υλοποιείται μέσω της Αναπτυξιακής Αθήνας, εκτείνεται και φέτος σε κάθε γωνιά της πρωτεύουσας, από το ιστορικό κέντρο και τις παλαιότερες γειτονιές έως τις πιο ζωντανές και ανερχόμενες συνοικίες, προσκαλώντας κατοίκους κι επισκέπτες από όλη την Ελλάδα και το εξωτερικό να γίνουν μέρος μιας μοναδικής εμπειρίας.
20 Μαΐου
20 Μαΐου @ 09:00 – 21 Μαΐου @ 23:00
Αλγερινές Πολιτιστικές Μέρες
Πλατεία Κλαυθμώνος
20 Μαΐου @ 10:00 – 18:00
Αθήνα: Αστικές Διαφωνίες
Πολιτιστικός Χώρος Macart
20 Μαΐου @ 10:00 – 18:00
Νίκος Καλαφάτης: Primavera
Τεχνοχώρος Art Gallery
20 Μαΐου @ 11:00 – 16:00
Πάνος Χαραλάμπους: COLUMBIA
CITRONNE Gallery
20 Μαΐου @ 11:00 – 19:00
Δήμητρα Σιατερλή: Συνεκτικά Δίκτυα
Πινακοθήκη Δήμου Αθηναίων
20 Μαΐου @ 11:00 – 19:00
Νικόλας Κληρονόμος: Αναδρομή 1985-2025
Πινακοθήκη Δήμου Αθηναίων
20 Μαΐου @ 11:30 – 14:30
Κωνσταντίνος Ξενάκης – Δημήτρης Χιωτόπουλος: Γραφή και Ίχνος. Δυο διαδρομές στον Λαβύρινθο
Γκαλερί Έρση
20 Μαΐου @ 12:00 – 16:00
Ανδρέας Σπηλιοτόπουλος: Ήρωες του Σήμερα
Γκαλερί Αστρολάβος
20 Μαΐου @ 12:00 – 16:00
Βέρα Σταυρινάδη: Pop – Up Frequencies
Γκαλερί Αστρολάβος
20 Μαΐου @ 12:00 – 18:00
Inna Orlik: Μόνιμη Έκθεση
Γκαλερί Orlik
20 Μαΐου @ 12:00 – 18:00
Αλέξανδρος Γεωργίου
Γκαλερί Ρεβέκκα Καμχή
20 Μαΐου @ 12:00 – 20:00
Μαρίλια Φωτοπούλου: Iconostases
Κέντρο Σύγχρονης Τέχνης Ιλεάνα Τούντα
20 Μαΐου @ 12:00 – 20:00
Ευγενία Γρηγοράκη: Εικονοστάσια των Δρόμων
Κέντρο Σύγχρονης Τέχνης Ιλεάνα Τούντα
20 Μαΐου @ 14:00 – 18:00
Παιδί και Μέλισσα
Εθνικός Κήπος
20 Μαΐου @ 14:00 – 20:00
Δρ. Γιάννης Ν. Τζώρτζης: Γροιλανδία
Γκαλερί a.antonopoulou.art
20 Μαΐου @ 17:00 – 20:00
Ανδρέας Σπηλιοτόπουλος: Ήρωες του Σήμερα
Γκαλερί Αστρολάβος
20 Μαΐου @ 17:00 – 20:00
Βέρα Σταυρινάδη: Pop – Up Frequencies
Γκαλερί Αστρολάβος
20 Μαΐου @ 17:00 – 21:00
Δημοσθένης Αγραφιώτης: «Xαrtιά» [σταυροδρόμια, σταυροτόπια] 1975-2025
Art Project Space
20 Μαΐου @ 17:30 – 20:30
Κωνσταντίνος Ξενάκης – Δημήτρης Χιωτόπουλος: Γραφή και Ίχνος. Δυο διαδρομές στον Λαβύρινθο
Γκαλερί Έρση
Όλες οι εκδηλώσεις προσφέρονται δωρεάν. Πατήστε ΕΔΩ για να διαβάσετε περισσότερα για το φεστιβάλ.

Συναυλία Τα Μυστικά του Κήπου στην Φιλοθέη
2026-05-20 19:00 - 21:00 | Λύκειο Φιλοθέης, Παπαφλέσσα 15 & Λουκή Ακρίτα, Φιλοθέη, Αττική, Greece
Ο Δήμος Φιλοθέης – Ψυχικού και το Δημοτικό Ωδείο, συνδιοργανώνουν μια ξεχωριστή μουσική βραδιά αφιερωμένη στον σπουδαίο συνθέτη Νίκο Κυπουργό. Έναν δημιουργό που έχει αφήσει ισχυρό αποτύπωμα στη σύγχρονη ελληνική μουσική, με έργο που εκτείνεται από το τραγούδι και τη μουσική δωματίου έως το θέατρο, τον κινηματογράφο και την όπερα. Ο ίδιος ο συνθέτης θα παρευρεθεί στην εκδήλωση και θα συμμετάσχει με τον δικό του ιδιαίτερο τρόπο σε αυτή τη μουσική διαδρομή, που ξεκινά από τα πρώτα του βήματα στο Παλαιό Ψυχικό και ξετυλίγει στιγμές από μια σπουδαία καλλιτεχνική πορεία. Στη σκηνή θα βρεθούν σπουδαστές και σπουδάστριες του Δημοτικού Ωδείου Φιλοθέης – Ψυχικού, καθηγητές του Ωδείου, το κιθαριστικό σύνολο GUITARISSIMO, μέλη του συνόλου DE PROFUNDIS, η Παιδική Χορωδία και η Μεικτή Χορωδία του Δήμου Φιλοθέης – Ψυχικού, υπό τη διεύθυνση της Κατερίνας Βασιλικού.
Καλλιτεχνική σύλληψη: Νέστωρ Τάιηλορ
Που: Λύκειο Φιλοθέης
Πότε: Τετάρτη 20 Μαΐου | 19:00
Είσοδος ελεύθερη

Έκθεση Μετά Πλάσεις στην Φιλοθέη
2026-05-20 20:00 - 22:00 | Καρύδειο Εκθεσιακό Κέντρο Φιλοθέη, Αριάδνης 13 και Νιόβης, Φιλοθέη, Αττική, 15237, Greece
Το ΚΑΡΥΔΕΙΟ ΠΟΛΙΤΙΣΤΙΚΟ ΚΕΝΤΡΟ στη Φιλοθέη έχει την τιμή και τη χαρά να παρουσιάσει το εικαστικό έργο του Θεόδωρου Χαρμάνη με τίτλο Μετά – Πλάσεις.
ΕΓΚΑΙΝΙΑ ΕΚΘΕΣΗΣ: ΤΕΤΑΡΤΗ 20 ΜΑΪΟΥ 2026 στις 20:00
ΔΙΑΡΚΕΙΑ ΕΚΘΕΣΗΣ: 20 ΜΑΪΟΥ – 31 ΜΑΪΟΥ 2026
Ο Θεόδωρος Χαρμάνης είναι ένας καλλιτέχνης πολυεπίπεδος και εμπνευσμένος τον οποίο χαρακτηρίζει μία συνεπής καλλιτεχνική ανάπτυξη η οποία απαυγάζει και συγχρόνως ακτινοβολεί ένα πρίσμα εκφράσεων ολοένα και πιο πλούσιο, πιο ευρηματικό και πιο ευαίσθητο συνάμα. Ερέθισμα της φαντασίας του παραπεταμένα αντικείμενα, ποικίλων υλικών, παραπεταμένα όπου τον βρίσκει ο δρόμος του. Αυτά τα άχρηστα αντικείμενα ηλεκτρίζουν τη φαντασία του δημιουργού και τα τοποθετεί στα έργα του δημιουργώντας καλαίσθητα σύνολα που έχουν τη δική τους συμβολική γλώσσα.
Μέσα στην ύλη – αλλά και εκτός – υπάρχει η ενέργεια. Καταγράφει τις εξωτερικές αντιδράσεις των αισθήσεων απέναντι στα ταπεινά και ασήμαντα αντικείμενα προσπαθώντας να τους δώσει τη διάρκεια της ύπαρξης στο χρόνο. Μέσα του υπάρχει πάντα κάτι καινούργιο που θέλει με όλα τα μέσα να το παρουσιάσει. Όλα τα καθημερινά πράγματα γι αυτόν είναι στοιχεία μελέτης για έρευνα, έμπνευση και δημιουργία – αναπτύσσοντας δικές του τεχνικές, ψάχνοντας και ανακαλύπτοντας.
Ο Θεόδωρος Χαρμάνης έχει δουλέψει διάφορα θέματα κατά την εικαστική του διαδρομή με διάφορες τεχνικές. Το ξάφνιασμα του με ότι καινούργιο υλικό πετύχει μαγεύουν τον εσωτερικό του κόσμο και αυξάνουν τη δημιουργικότητα του.
Άλλοτε το επίκεντρο της δουλειάς του μπορεί να ήταν ο άνθρωπος με όλη την τραγικότητα της μοναξιάς του, από την παράσταση στην αφαίρεση, από τον εξπρεσιονισμό στον συμβολισμό. Τώρα καινούργια υλικά του τραβούν το ενδιαφέρον…Το έργο του Θεόδωρου Χαρμάνη δεν έχει μόνο βάθος αλλά είναι μία ξεκάθαρη πρόκληση στον «κόσμο των αντικειμένων» η οποία κορυφώνεται σαν γροθιά στη σημερινή λατρεία του άυλου και του ψηφιοποιμένου – χωρίς όμως να απλά μία αντι-τεχνολογική διαμαρτυρία.
Εντάσσεται πλήρως σε μία προσωπική και μία καλλιτεχνική αυτοσυνειδησία και αναρωτιέται: τι είναι λοιπόν η τεχνική; Είναι η αναμέτρηση του χεριού με τον ζωντανό, υλικό και έμψυχο κόσμο – η ξεχασμένη αυτή τέχνη της μαστορικής ως «φόρο τιμής» – στην οποία προσάγει ρητά , μεταξύ άλλων πραγμάτων στο έργο του ο Θεόδωρος Χαρμάνης.-
ΒΙΟΓΡΑΦΙΚΟ (ΠΡΟΣΩΠΙΚΟ) ΣΗΜΕΙΩΜΑ
Γεννήθηκα στην Αθήνα το Σεπτέμβριο του 1955. Αν και θεωρώ τον εαυτό μου αυτοδίδακτο ερασιτέχνη, εν τούτοις παρακολούθησα αρκετά επιμορφωτικά σεμινάρια όπως στο Εικαστικό Εργαστήρι του Δήμου Φιλοθέης – Ψυχικού για δύο χρόνια, όπου διδάχθηκα τους βασικούς κανόνες της γλυπτικής, από τον γλύπτη Μπάμπη Θεοδώρου. Στη συνέχεια, στο Κολέγιο Αθηνών, είχα την τύχη και την τιμή να παρακολουθήσω μαθήματα γλυπτικής για δύο επιπλέον χρόνια, πλάι στον γνωστό – εξαίρετο γλύπτη και δάσκαλο Δημήτρη Αρμακόλα, από όπου και ουσιαστικά ξεκίνησε το προσωπικό μου ταξίδι στο χώρο της τέχνης.
Νωρίτερα, στη διάρκεια των σπουδών μου στο Πανεπιστήμιο Πειραιά, όπου σπούδασα Διοίκηση Επιχειρήσεων, παρακολούθησα για ένα χρόνο μαθήματα στη Σχολή Βακαλό, με καθηγητές την Ελένη Βακαλό, τον Παναγιώτη Τέτση, τον Γιάννη Βαλαβανίδη και άλλους.
Στον επαγγελματικό τομέα, εργάσθηκα σαν Διευθυντής Επιχειρήσεων, Πωλήσεων και Εμπορικός Διευθυντής σε πολυεθνικές εταιρίες, γεγονός που μου έδωσε την ευκαιρία να ταξιδέψω σε διάφορα μέρη του κόσμου και να επισκεφτώ εικαστικές εκθέσεις, μουσεία, αλλά και παζάρια με παλιά είδη, που με ταξιδεύουν σε άλλες εποχές… Φυσικά το προσωπικό μου αυτό ταξίδι συνεχίζεται…
Είμαι ιδρυτικό μέλος και μέλος του Διοικητικού Συμβουλίου του Μουσικού Πολιτιστικού Συλλόγου Ψυχικού «η Ευτέρπη», με πρόεδρο το μαέστρο και φίλο μου, Τάσο Ξηράκη και σημαντική παρουσία στα πολιτιστικά δρώμενα του Ψυχικού, με πλήθος συναυλιών και λοιπών εκδηλώσεων κάθε χρόνο, με τη Μικτή Χορωδία Ψυχικού, τη Συμφωνική Ορχήστρα Νέων Ψυχικού (Σ.Ο.ΝΕ.Ψ.).
ΕΠΙΜΕΛΕΙΑ: ΕΛΙΖΑ ΓΕΡΟΛΥΜΑΤΟΥ, ΙΣΤΟΡΙΚΟΣ ΤΕΧΝΗΣ – ΜΟΥΣΕΙΟΛΟΓΟΣ
ΚΑΡΥΔΕΙΟ ΠΟΛΙΤΙΣΤΙΚΟ ΚΕΝΤΡΟ / ΑΡΙΑΔΝΗΣ 13 & ΝΙΟΒΗΣ – ΦΙΛΟΘΕΗ
ΤΗΛ. 6980027733
Ώρες Λειτουργίας: Δευτέρα με Κυριακή 6 – 8 μμ.

The Watermelon Woman στο Trise
2026-05-20 20:00 - 22:00 | Ελεύθερος Κοινωνικός Χώρος Trise – Σύνταγμα, Κολοκοτρώνη 31, Αθήνα, Αττική, Greece
Προβολή & Συζήτηση: The Watermelon Woman, 1996 της Cheryl Dunye
Τετάρτη 20/5/2026 – 20:00
TRISE (Κολοκοτρώνη 31, Σύνταγμα)
Με αγγλικούς υπότιτλους
H ταίνια The Watermelon Woman της Cheryl Dunye ακολουθεί τη Cheryl, μία νεαρή μαύρη γυναίκα που δουλεύει σε βιντεοκλάμπ και ταυτόχρονα προσπαθεί να γυρίσει μια ταινία για τη Fae Richards, μια μαύρη ηθοποιό της δεκαετίας του 1930, γνωστή για τους στερεοτυπικούς ρόλους της ως «mammy», στους οποίους περιορίζονταν οι μαύρες ηθοποιοί εκείνης της εποχής. Με χιούμορ, τρυφερότητα και πολιτική οξύτητα η Dunye έκανε μία ταινία για τη μνήμη, την αναπαράσταση, την επιθυμία και τη διαγραφή, για το ποιός έχει το δικαίωμα να υπάρχει μέσα στην ιστορία. Απαιτεί χώρο και φωνή για όσα άτομα αποκλείονται από τα επίσημα αφηγήματα. Σας καλούμε σε μια συλλογική προβολή και συζήτηση.
Screening & Discussion: The Watermelon Woman (1996) by Cheryl Dunye
Wednesday, 20/5/2026 – 20:00
TRISE (Kolokotroni 31, Syntagma)
With English subtitles
The Watermelon Woman by Cheryl Dunye follows Cheryl, a young Black woman working at a video store while trying to make a film about Fae Richards, a Black actress from the 1930s known for playing the stereotypical “mammy” roles to which Black actresses were confined during that era. With humor, tenderness, and political sharpness, Dunye created a film about memory, representation, desire, and erasure – about who has the right to exist within a story. It demands space and voice for those excluded from systemic narratives. We invite you to a collective screening and discussion.

Μαθητικό Φεστιβάλ Αιγάλεω 2026 - Έναρξη
2026-05-20 20:00 - 22:00 | Θέατρο Αλέξης Μινωτής Αιγάλεω, Δαρδανελλίων 16, Αιγάλεω, Αττική, 12243, Greece
Ο Δήμος Αιγάλεω προσκαλεί μικρούς και μεγάλους στην εναρκτήρια εκδήλωση του Μαθητικού Φεστιβάλ 2026, που θα πραγματοποιηθεί την Τετάρτη 20 Μαΐου 2026, στις 20:00, στο Δημοτικό Θέατρο «Αλέξης Μινωτής», με Ελεύθερη Είσοδο για όλους. Μια ξεχωριστή γιορτή αφιερωμένη στα παιδιά της ειδικής αγωγής, που μας διδάσκουν καθημερινά την αξία της αποδοχής, της αγάπης, του σεβασμού και της ουσιαστικής συμπερίληψης. Μια βραδιά που μας καλεί να δημιουργήσουμε μαζί έναν κόσμο χωρίς προκαταλήψεις και περιορισμούς, όπου η διαφορετικότητα αποτελεί δύναμη και πλούτο.
Στη σκηνή θα συμμετέχουν οι Γιώργος Νικηφόρου Ζερβάκης, Βιολέτα Ίκαρη, Θοδωρής Κοτονιάς, Σαββέρια Μαργιολά, Νίκος Πλιός και το συμπεριληπτικό μουσικό σχήμα Sonars, ενώ τη δράση στηρίζουν σχολικές κοινότητες της περιοχής, συμβάλλοντας με τη συμμετοχή τους στο μήνυμα της εκπαιδευτικής συμπερίληψης.
Η παρουσία σας θα αποτελέσει πολύτιμη στήριξη για όλους. Γιατί σε αυτή τη γιορτή δεν είμαστε απλώς θεατές — είμαστε συνοδοιπόροι. Σας περιμένουμε να γιορτάσουμε μαζί, με οδηγό τον σεβασμό στον άνθρωπο και τη δύναμη της αγκαλιάς που χωρά όλους.

Αυτόματος Τηλεφωνητής στην Δάφνη
2026-05-20 20:00 - 23:00 | Σινέ Δαφνη, Ηλιουπόλεως 77 & Ηλία Ηλιού 28, Δάφνη, Αττική, 17237, Greece
Το καλοκαίρι έφτασε και πάλι… στο Σινέ Δάφνη! Σας περιμένουμε όλους στον Θερινό Δημοτικό Κινηματογράφο Σινέ Δάφνη, για να γιορτάσουμε μαζί την επιστροφή της μαγείας των υπαίθριων προβολών στην πόλη μας, να ζήσουμε μαζί την εμπειρία του θερινού σινεμά, μια αγαπημένη συνήθεια του καλοκαιριού. Οι καρέκλες του σκηνοθέτη και τα στρογγυλά τραπεζάκια πάνω στα χαλίκια παίρνουν πάλι ζωή, φέρνοντας κοντά μικρούς και μεγάλους σε όμορφες βραδιές σινεμά με νέες ταινίες και αγαπημένες επανεκδόσεις.
Φέτος ανοίγουμε τη σεζόν με την Γαλλική κωμωδία «Αυτόματος Τηλεφωνητής», σε μια ζεστή καλοκαιρινή βραδιά για μικρούς και μεγάλους.
Σινέ Δάφνη – Θερινός Δημοτικός Κινηματογράφος (Ηλιουπόλεως 77 & Ηλία Ηλιού 28)
Τετάρτη 20 Μαΐου 2026
20:00 | Καλωσόρισμα με μουσική και κεράσματα
21:00 | Προβολή ταινίας
Είσοδος Ελεύθερη

Η Παλαιστίνη μου στο Χαλάνδρι
2026-05-20 20:30 - 22:30 | Κέντρο Νεότητας του Δήμου Χαλανδρίου, Αντιγόνης & Δαναΐδων, Χαλάνδρι, Αττική, Greece
Εικαστική έκθεση Η Παλαιστίνη μου
Ο Δήμος Χαλανδρίου και η εικαστικός – κεραμίστρια Πέλα Καλογήρου, από την Πρέβεζα, διοργανώνουν την έκθεση «Η Παλαιστίνη μου», στο Κέντρο Νεότητας Δήμου Χαλανδρίου, από τις 8 μέχρι στις 24 Μαΐου 2026.
Η έκθεση πλαισιώνεται από ένα πλούσιο πρόγραμμα παράλληλων εκδηλώσεων: Ποίηση, μουσική, συζητήσεις, προβολές, σε συνεργασία με το Πολιτιστικό Δίκτυο για την Παλαιστίνη, την Παλαιστινιακή Παροικία Ελλάδος, το BDS Greece, το AFZ Greece και άλλους φορείς.
Πατήστε εδώ για να δείτε το πλήρες πρόγραμμα
20 Μαΐου│20.30 Μουσική – ποιητική σύμπραξη «In the East there is no homeland without War». Μια τολμηρή σύμπραξη ποίησης και μουσικής με την Παλαιστίνια ποιήτρια Carol Sansour, διευθύντρια του Φεστιβάλ Παλαιστινιακού κινηματογράφου της Αθήνας, με μουσική επένδυση από τους αδερφούς Καλογεράκη.
Στοιχεία έκθεσης
Κέντρο Νεότητας Δήμου Χαλανδρίου (Δαναΐδων & Αντιγόνης)
8-24 Μαΐου 2026
Καθημερινή λειτουργία 9.30 – 13.30
Η είσοδος είναι ελεύθερη για την έκθεση και όλες τις εκδηλώσεις
Επιμέλεια αφίσας: Κωνσταντίνος Τσούτσης

Ο άσχημος του Marius von Mayenburg στο Εμπρός
2026-05-20 21:00 - 23:00 | θέατρο Εμπρός, Ρήγα Παλαμήδου 2, Αθήνα, Αττική, 10554, Greece
Ο άσχημος του Marius von Mayenburg
Ο Άσχημος του Μάριους Φον Μάγιερμπουργκ είναι μια σουρεαλιστική μαύρη κωμωδία που πραγματεύεται το ζήτημα της αλλοτρίωσης της ταυτότητας των ανθρώπων μέσα στο σύγχρονο καπιταλιστικό σύστημα. Ο Λέττε, ο κεντρικός ήρωας – ένας επιτυχημένος μηχανικός, ανακαλύπτει ξαφνικά πως είναι … άσχημος. Η εμφάνισή του δεν υπηρετεί τα πρότυπα ομορφιάς της κοινωνίας και όλη του η ζωή αλλάζει απότομα όταν, στην προσπάθεια να γίνει αποδεκτός, αποφασίζει να χειρουργήσει το πρόσωπο του. Το έργο είναι ένα σατιρικό μανιφέστο ενάντια στην φρενίτιδα της καπιταλιστικής πραγματικότητας, καυτηριάζοντας το πως ο άνθρωπος καταλήγει και ο ίδιος σιγά σιγά να γίνεται ένα καταναλωτικό προϊόν προς πώληση.
Αυτοοργανωμένη Θεατρική Ομάδα: ΝΟ – Παραβάν
Μόνο για 6 Παραστάσεις
Ημερομηνίες: Σάββατο 09/5 – 21:00 – 22:45 Τετάρτη 13/5 – 21:00 – 22:45 Παρασκευή 15/5 – 21:00 – 22:45 Τετάρτη 20/5 – 21:00 – 22:45 Παρασκευή 22/5 – 21:00 – 22:45 Κυριακή 24/5 – 21:00 – 22:45
Παίζουν: Διονύσης Αναρέστι Παύλος Κιούλπαλης Φιλοθέη Κολιοπούλου Γιώργος Φαρμακαλίδης
Σκηνοθεσία – Μετάφραση: ΝΟ – Παραβάν
Σκηνογραφία: Δημήτρης Αναλογικός, Φιλοθέη Κολιοπούλου, Ράνια Μουρελάτου, Μάκης Δρόσος
Επιμέλεια Φωτισμού: Δημήτρης Αναλογικός Γιώργος Φαρμακαλίδης
Trailer: Μάρκος Μούστος Μαρίνα Κουλούρη Μοντάζ
Trailer: Γιώργος Φαρμακαλίδης, Φιλοθέη Κολιοπούλου
Στο Ελεύθερο Αυτοδιαχειριζόμενο Θέατρο ΕΜΠΡΟΣ

Πανηγύρι στη Ραφήνα με την Βασιλική Νταντά
2026-05-20 22:00 - 23:30 | Ι.Ν. Αναλήψεως Ραφήνας, Μαραθώνος, Ραφήνα, Αττική, 19009, Greece
Ο Δήμος Ραφήνας-Πικερμίου, στο πλαίσιο του εορτασμού του Ιερού Ναού Αναλήψεως στη Διασταύρωση Ραφήνας και σε συνεργασία με τον Α.Π.Ο. Θύελλα Διασταύρωσης Ραφήνας, διοργανώνει το «Πανηγύρι Ι.Ν. Ανάληψης Ραφήνας», την Τετάρτη 20 Μαΐου 2026 και ώρα 22:00, στο παλαιό ποδοσφαιρικό γήπεδο της Διασταύρωσης Ραφήνας.
Στη μεγάλη γιορτή θα συμμετέχει η αγαπημένη ερμηνεύτρια Βασιλική Νταντά, προσφέροντας ένα ξεχωριστό μουσικό πρόγραμμα γεμάτο κέφι και διασκέδαση. Ο Δήμος καλεί κατοίκους και επισκέπτες να συμμετάσχουν στις εκδηλώσεις του πανηγυριού και να γιορτάσουν όλοι μαζί σε μια βραδιά παράδοσης, μουσικής και πολιτισμού.
Παλαιό ποδοσφαιρικό γήπεδο Διασταύρωσης Ραφήνας
Τετάρτη 20 Μαΐου 2026
Ώρα έναρξης: 22:00

Πανηγύρι στο Μαρκόπουλο
2026-05-20 22:00 - 23:30 | Κεντρική Πλατεία Μαρκοπούλου Μεσογαίας (Σωτηρίου Δημοσθένους), πλατεία Σωτηρίου Δημοσθένους, Μακρκόπουλο, Αττική, 19003, Greece
Εορτασμός Πολιούχων πόλεως Μαρκοπούλου Αγίων Ισαποστόλων Κωνσταντίνου και Ελένης, με μία μεγάλη μουσική γιορτή με τους Ματθαίο Γιαννούλη, Τζένη Κατσίγιαννη κ.ά.
Ο Δήμος Μαρκοπούλου σας προσκαλεί την Τετάρτη 20 Μαΐου 2026 και ώρα 22.00, στην Κεντρική Πλατεία Μαρκοπούλου, σε μία μεγάλη μουσική γιορτή, με χορό και άφθονο κέφι από τους: Ματθαίο Γιαννούλη, Τζένη Κατσίγιαννη, Νεκτάριο Γκάγκωση, Θωμά Χαλιγιάννη, Σπύρο Μωραΐτη και Κατερίνα Μπακέα. Η είσοδος θα είναι ελεύθερη.
Σας περιμένουμε να γιορτάσουμε όλοι μαζί στην Κεντρική Πλατεία Μαρκοπούλου! Χρόνια Πολλά!

Φεστιβάλ του Δήμου Αθηναίων 2026
2026-05-21 09:00 - 23:00 | Αθήνα, Αθήνα, Αθήνα, Αττική, Greece
Φεστιβάλ του Δήμου Αθηναίων 2026 300+ δωρεάν εκδηλώσεις γεμίζουν τις γειτονιές της Αθήνας με ενέργεια, ρυθμό και μοναδικές εμπειρίες.
Μάιος στην Αθήνα σημαίνει Φεστιβάλ. Στην καρδιά της άνοιξης, από την 1η έως και τις 31 Μαΐου, το Φεστιβάλ του Δήμου Αθηναίων έρχεται να μετατρέψει ολόκληρη την πόλη σε μια μεγάλη, ανοιχτή σκηνή πολιτισμού, δημιουργίας και συνάντησης. Το Φεστιβάλ, που υλοποιείται μέσω της Αναπτυξιακής Αθήνας, εκτείνεται και φέτος σε κάθε γωνιά της πρωτεύουσας, από το ιστορικό κέντρο και τις παλαιότερες γειτονιές έως τις πιο ζωντανές και ανερχόμενες συνοικίες, προσκαλώντας κατοίκους κι επισκέπτες από όλη την Ελλάδα και το εξωτερικό να γίνουν μέρος μιας μοναδικής εμπειρίας.
21 Μαΐου
20 Μαΐου @ 09:00 – 21 Μαΐου @ 23:00
Αλγερινές Πολιτιστικές Μέρες
Πλατεία Κλαυθμώνος
21 Μαΐου @ 08:00 – 17:00
Αλγερινές Πολιτιστικές Μέρες
Πλατεία Κλαυθμώνος
21 Μαΐου @ 10:00 – 18:00
Αθήνα: Αστικές Διαφωνίες
Πολιτιστικός Χώρος Macart
21 Μαΐου @ 11:00 – 19:00
Δήμητρα Σιατερλή: Συνεκτικά Δίκτυα
Πινακοθήκη Δήμου Αθηναίων
21 Μαΐου @ 11:00 – 19:00
Νικόλας Κληρονόμος: Αναδρομή 1985-2025
Πινακοθήκη Δήμου Αθηναίων
21 Μαΐου @ 11:00 – 20:00
Πάνος Χαραλάμπους: COLUMBIA
CITRONNE Gallery
21 Μαΐου @ 11:30 – 14:30
Κωνσταντίνος Ξενάκης – Δημήτρης Χιωτόπουλος: Γραφή και Ίχνος. Δυο διαδρομές στον Λαβύρινθο
Γκαλερί Έρση
21 Μαΐου @ 12:00 – 16:00
Ανδρέας Σπηλιοτόπουλος: Ήρωες του Σήμερα
Γκαλερί Αστρολάβος
21 Μαΐου @ 12:00 – 16:00
Βέρα Σταυρινάδη: Pop – Up Frequencies
Γκαλερί Αστρολάβος
21 Μαΐου @ 12:00 – 18:00
Inna Orlik: Μόνιμη Έκθεση
Γκαλερί Orlik
21 Μαΐου @ 12:00 – 18:00
Αλέξανδρος Γεωργίου
Γκαλερί Ρεβέκκα Καμχή
21 Μαΐου @ 12:00 – 20:00
Νίκος Καλαφάτης: Primavera
Τεχνοχώρος Art Gallery
21 Μαΐου @ 12:00 – 20:00
Δημοσθένης Αγραφιώτης: «Xαrtιά» [σταυροδρόμια, σταυροτόπια] 1975-2025
Art Project Space
21 Μαΐου @ 12:00 – 21:00
Γιώργος Λουλούδης: Η Πορεία του Φωτός – Το Εγγενές
GenesisGallery
21 Μαΐου @ 13:00 – 17:00
Ξενάγηση στο Κτίριο του Αρχείου Καβάφη
21 Μαΐου @ 14:00 – 20:00
Δρ. Γιάννης Ν. Τζώρτζης: Γροιλανδία
Γκαλερί a.antonopoulou.art
21 Μαΐου @ 15:00 – 20:00
Μαρίλια Φωτοπούλου: Iconostases
Κέντρο Σύγχρονης Τέχνης Ιλεάνα Τούντα
21 Μαΐου @ 15:00 – 20:00
Ευγενία Γρηγοράκη: Εικονοστάσια των Δρόμων
Κέντρο Σύγχρονης Τέχνης Ιλεάνα Τούντα
21 Μαΐου @ 17:00 – 20:00
Ανδρέας Σπηλιοτόπουλος: Ήρωες του Σήμερα
Γκαλερί Αστρολάβος
21 Μαΐου @ 17:00 – 20:00
Βέρα Σταυρινάδη: Pop – Up Frequencies
Γκαλερί Αστρολάβος
21 Μαΐου @ 17:30 – 20:30
Κωνσταντίνος Ξενάκης – Δημήτρης Χιωτόπουλος: Γραφή και Ίχνος. Δυο διαδρομές στον Λαβύρινθο
Γκαλερί Έρση
Όλες οι εκδηλώσεις προσφέρονται δωρεάν. Πατήστε ΕΔΩ για να διαβάσετε περισσότερα για το φεστιβάλ.

Άνοιξη της μνήμης στη Νέα Ερυθραία
2026-05-21 10:00 - 12:00 | Βιλλα Κώστα ΚΕΜΜΕ Νέα Ερυθραία, Λουκή Ακρίτα 4, Νέα Ερυθραία, Αττική, 14671
Ο Δήμαρχος Κηφισιάς, Βασίλης Ξυπολυτάς, ο Εντεταλμένος Σύμβουλος του ΚΕΠ Υγείας, Χρήστος Λούμπιας και οι φοιτητές του Τμήματος Δημόσιας και Κοινοτικής Υγείας του Πανεπιστήμιο Δυτικής Αττικής διοργανώνουν τη βιωματική δράση με τίτλο: «Άνοιξη της μνήμης» την Πέμπτη 21 Μαΐου 2026, από τις 10:00 έως τις 12:00, στον όμορφο κήπο της Βίλας Κώστα (Λουκή Ακρίτα 4, Νέα Ερυθραία).
Πρόκειται για μια ανοιξιάτικη συνάντηση γεμάτη χαρά, επικοινωνία και ζωντανές αναμνήσεις, με στόχο την ενίσχυση της κοινωνικής σύνδεσης, της ενεργής συμμετοχής και της ψυχικής ευεξίας μέσα από δημιουργικές και ευχάριστες δραστηριότητες. Η δράση απευθύνεται σε πολίτες κάθε ηλικίας και φιλοδοξεί να δημιουργήσει ένα ζεστό περιβάλλον συνάντησης, συμμετοχής και ανταλλαγής εμπειριών, αναδεικνύοντας τη σημασία της μνήμης, της επικοινωνίας και της ανθρώπινης επαφής.
Το πρόγραμμα περιλαμβάνει:
Παιχνίδια
Γέλιο και διαδραστικές δραστηριότητες
Χορό
Μουσική και διασκέδαση
Είσοδος ελεύθερη
Δηλώσεις συμμετοχής: 213 214 0210 κ. Σωτηροπούλου
Γιατί η μνήμη ανθίζει όταν τη μοιραζόμαστε

Δημοτικό Ανοικτό Πανεπιστήμιο Αγίας Παρασκευής
2026-05-21 18:00 - 20:00 | 1ο ΓΕΛ Αγίας Παρασκευής, Νεαπόλεως 5, Αγία Παρασκευή, Αττική
Πρόγραμμα Διαλέξεων για το Δημοτικό Ανοικτό Πανεπιστήμιο Αγίας Παρασκευής για τον Μάιο 2026. Τόπος διεξαγωγής: Αίθουσα Εκδηλώσεων 1ου Λυκείου Αγίας Παρασκευής (Νεαπόλεως 5)
ΠΕΜΠΤΗ, 21 ΜΑΪΟΥ 2026
⏰ 6:00 – 7:00 μμ
Θόδωρος Λιανός Ομότιμος Καθηγητής ΟΠΑ – Πρ. Πρύτανης
Σύγχρονες κοινωνικές θεωρίες
⏰ 7:00 – 8:00 μμ
Θεατρική Ομάδα ΔΑΠΑΠ
Πρόλογος: Σοφία Αθανασοπούλου, Σκηνοθέτης
Ιφιγένεια εν Ταύροις – Ευριπίδης
Πατήστε ΕΔΩ για να δείτε το πλήρες πρόγραμμα για τον μήνα Μάιο.

Ημέρες Θάλασσας 2026
2026-05-21 18:00 - 20:00 | Δημοτική Πινακοθήκη Πειραιά, Φίλωνος 29, Πειραιάς, Αττική, Greece
Ημέρες Θάλασσας 2026
Η θάλασσα του Πειραιά γίνεται γιορτή και η πόλη πρωταγωνιστεί για 12η χρονιά, από τις 29 Μαΐου έως τις 14 Ιουνίου, με πάνω από 120 δωρεάν εκδηλώσεις. Ο Πειραιάς είναι πανέτοιμος να γιορτάσει τις «Ημέρες Θάλασσας», για 12η συνεχόμενη χρονιά, την κορυφαία θαλασσινή γιορτή εξωστρέφειας και πολιτισμού. Το πρόγραμμα των «Ημερών Θάλασσας 2026», περιλαμβάνει συναυλίες, θεατρικές παραστάσεις, εκθέσεις, αθλητικά και εκπαιδευτικά δρώμενα, δράσεις για παιδιά και θαλάσσια events, δημιουργώντας μια μεγάλη ανοιχτή γιορτή για κατοίκους και επισκέπτες.
Πατήστε ΕΔΩ για να δείτε το πλήρες πρόγραμμα
Πέμπτη 21 Μαΐου – Pre Event
START & CONNECT Επιχειρηματικότητα & καινοτομία σε κάθε ηλικία. Δημοτική Πινακοθήκη Πειραιά 18:00 – 20:00 Δημοτικό Συμβούλιο Νέων

Κατανόηση της εξαρτητικής διαδικασίας στη Νέα Σμύρνη
2026-05-21 18:30 - 20:30 | Πολυχώρος Γαλαξίας Νέα Σμύρνη, 2ας Μαΐου 16, Νέα Σμύρνη, Αττική, Greece
Σεμινάρια για Γονείς και Εκπαιδευτικούς
Το Κέντρο Πρόληψης Εξαρτήσεων ΗΛΙΟΣ, με αφορμή τη συμπλήρωση 20 χρόνων συνεχούς λειτουργίας και προσφοράς στην κοινότητα, διοργανώνει κύκλο Σεμιναρίων για Γονείς και Εκπαιδευτικούς των σχολείων της Νέας Σμύρνης.
Τα σεμινάρια ξεκινούν στις 29 Ιανουαρίου και θα ολοκληρωθούν στις 21 Μαΐου. Θα πραγματοποιούνται κάθε Πέμπτη και ώρες 18:30 – 20:30 στον Δημοτικό Πολυχώρο “Γαλαξίας” και θα είναι ανοιχτά στο κοινό.
Τα σεμινάρια υλοποιούνται σε συνδιοργάνωση με το Τμήμα Παιδείας του Δήμου Νέας Σμύρνης και έχουν στόχο την ενίσχυση του γονεϊκού ρόλου, την υποστήριξη της επικοινωνίας στην οικογένεια και την πρόληψη εξαρτητικών και άλλων παθολογικών συμπεριφορών στα παιδιά και τους εφήβους.
Το πρόγραμμα των σεμιναρίων και η θεματολογία έχει ως εξής:
* 29/01/2026: “Επικοινωνία στην οικογένεια. Κατανοώντας τους τρόπους επικοινωνίας των παιδιών και των εφήβων”
* 26/02/2026: “Θέτοντας όρια στην παιδική και εφηβική παντοδυναμία”
* 19/03/2026: “Βλέπ(ω)-ομαι άρα υπάρχω. Εφηβεία και Social Media”
* 23/04/2026: “Νεανική επιθετικότητα και βία: όψεις, αιτίες, πρόληψη και αντιμετώπιση. Ο ρόλος της οικογένειας και του σχολείου”
* 21/05/2026: “Κατανόηση της εξαρτητικής διαδικασίας: πρόληψη και έγκαιρη αντιμετώπιση του φαινομένου”
Εισηγητής: Κωνσταντίνου Ευάγγελος, Κοινωνικός Ψυχολόγος (MSc), Ψυχαναλυτικός Ψυχοθεραπευτής, Επιστημονικός Υπεύθυνος Κέντρου Πρόληψης Εξαρτήσεων ΗΛΙΟΣ.

Συναντήσεις της Πέμπτης
2026-05-21 19:00 - 21:00 | Αττική
Παρουσίαση και συζήτηση γύρω από το έργο σύγχρονων Ελλήνων φωτογράφων με τον Πλάτωνα Ριβέλλη. Στις Συναντήσεις της Πέμπτης, ο Πλάτων Ριβέλλης επιλέγει και παρουσιάζει σύγχρονους Έλληνες φωτογράφους-μέλη του «Φωτογραφικού Κύκλου», αναλύει το καλλιτεχνικό έργο τους και συνομιλεί μαζί τους για τις θεματικές, τις προσεγγίσεις και τις επιλογές τους. Στη συνέχεια, το κοινό θέτει τα ερωτήματά του και μοιράζεται τις σκέψεις του για τις φωτογραφίες που προβλήθηκαν.
H παρουσίαση του μήνα πραγματοποιείται στις 21 Μαΐου, ώρα 19:00 και εστιάζει στο έργο του Γιώργου Δουλγέρη, του Μιχάλη Πολιτοπούλου και του Δημήτρη Παπαντώνη. Οι παρουσιάσεις πραγματοποιούνται μέσω της πλατφόρμας Zoom.
Ο Πλάτων Ριβέλλης γεννήθηκε στην Αθήνα το 1945. Σπούδασε Νομικά στην Αθήνα (1963-1968), Πολιτικές Επιστήμες στο Παρίσι (1968-1970) και Φωτογραφία στις ΗΠΑ (1983). Εργάστηκε ως δικηγόρος στην Αθήνα για δώδεκα χρόνια (1971-1983). Διδάσκει φωτογραφία από το 1981 μέχρι σήμερα. Οργάνωσε τα πρότυπα τμήματα φωτογραφίας της Λαϊκής Επιμόρφωσης (Υπουργείο Παιδείας) και δίδαξε τους επιμορφωτές τους. Έχει επιμεληθεί σειρά από εκπομπές της κρατικής τηλεόρασης για τη φωτογραφία. Έχει παραδώσει πολλά σεμινάρια και διαλέξεις για τη φωτογραφία στην Αθήνα, σε επαρχιακές πόλεις και στην Κύπρο. Έχει εκθέσει τις φωτογραφίες του σε ατομικές και ομαδικές εκθέσεις. Άρθρα του έχουν φιλοξενηθεί σε πολλά ελληνικά περιοδικά και εφημερίδες. Διευθύνει τις εκδόσεις «Φωτοχώρος». Ίδρυσε το 1988 το σωματείο «Φωτογραφικός Κύκλος», του οποίου είναι πρόεδρος. Έχει συγγράψει τεχνικά βιβλία, θεωρητικά βιβλία και λευκώματα.
Ελεύθερη παρακολούθηση με προεγγραφές

Φωτογραφικές περιπλανήσεις στην Ηλιούπολη
2026-05-21 19:30 - 21:30 | Εκθεσιακό Κέντρο Ηλιούπολης, Ειρήνης 14 και Αλκιβιάδου, Ηλιούπολη, Αττική, 16345, Greece
Το Εκθεσιακό κέντρο του Δήμου Ηλιούπολης θα φιλοξενήσει την Φωτογραφική έκθεση του Δημήτρη Καρπούζη με Θέμα «Φωτογραφικές περιπλανήσεις» Η έκθεση παρουσιάζει το έργο του Δημήτρη Καρπούζη στη διάρκεια των 35 ετών της φωτογραφικής του πορείας. Η ποικιλία των φωτογραφικών θεμάτων αναδεικνύει το οπτικό ενδιαφέρον του φωτογράφου για ό,τι τον περιβάλλει. Ο θεατής, που θα επισκεφτεί την έκθεση, θα θαυμάσει την ανθρώπινη παρουσία η οποία συνυπάρχει με το φυσικό και αστικό τοπίο. Αναζητώντας την φωτογραφική αλήθεια στις φωτογραφίες του Δημήτρη Καρπούζη, ο κόσμος που μας περιβάλει αποκτά μία νέα φυσιογνωμία και συνομιλεί με τον θεατή του δημιουργώντας ένα νέο φωτογραφικό αλφαβητάρι.
Διάρκεια: 21 Μαΐου – 24 Μαΐου 2026
Εγκαίνια: Πέμπτη 21 Μαΐου 19:30
Τοποθεσία: Λεωφόρος Ειρήνης 14 – 16 και Αλκιβιάδου, στην πλατεία Φλέμινγκ
Ώρες λειτουργίας: από 10:00 έως 13:00 το πρωί και 17:30 με 20:30 το απόγευμα.
Σύντομο βιογραφικό του Δημήτρη Καρπούζη Γεννήθηκε στο Ηράκλειο Κρήτης το 1956. Στην Αθήνα έμεινε από το 1982 έως το 2015 όπου και εργάστηκε στην Ελαιουργική εταιρεία ΜΙΝΕΡΒΑ με την ιδιότητα του Τεχνολόγου τροφίμων. Από το 2015 “ζει” μεταξύ Ηλιούπολης και Ηράκλειου Κρήτης. Είναι μέλος του Πολιτιστικού Συλλόγου «Άγγελος Σικελιανός» της Ηλιούπολης. Το ενδιαφέρον του με τη φωτογραφία ξεκίνησε από τα μαθητικά του χρόνια, όταν έλαβε δώρο από τον πατέρα του μία φωτογραφική μηχανή. Το 1989 παρακολούθησε τα σεμινάρια για την ιστορία και την κατανόηση της καλλιτεχνικής φωτογραφίας στον Φωτογραφικό Κύκλο με τον δάσκαλο και φωτογράφο Πλάτωνα Ριβέλη. Έκτοτε δραστηριοποιήθηκε ενεργά ως μέλος και φωτογράφος του Φωτογραφικού Κύκλου συμμετέχοντας σε ομαδικές και ατομικές εκθέσεις. Μέχρι τώρα συνεχίζει να φωτογραφίζει με ενδιαφέρον και ενθουσιασμό για ό,τι τον περιβάλλει.
Έχει συμμετάσχει σε ατομικές και συλλογικές φωτογραφικές εκθέσεις. Οι κυριότερες ατομικές του εκθέσεις είναι:
στο Γαλλικό Ινστιτούτο Θεσσαλονίκης το 1994
στο Φωτοχώρο στα πλαίσια του Διεθνή Μήνα Φωτογραφίας το 1997
στο Μουσείο Εθνικής Αντίστασης Ηλιούπολης το 2012
επίσης, συμμετείχε στην ομαδική έκθεση, που πραγματοποιήθηκε με αφορμή τα εγκαίνια του Βιομηχανικού Μουσείου στο Γκάζι το 2013, με 40 φωτογραφίες του
Μέρος του φωτογραφικού του έργου έχει αναρτήσει στον προσωπικό ιστότοπο: dimitriskarpouzis.myportfolio.com

Παρουσίαση Αγκάθια και Γαρύφαλλα στην Λαμπηδόνα
2026-05-21 20:00 - 22:00 | Πάρκο Λαμπηδόνας Αγίας Τριάδας Βύρωνας, Πάρκο Αγίας Τριάδας, Βύρωνας, Αττική, 16231, Greece
Παρουσίαση-συζήτηση του βιβλίου «Αγκάθια και Γαρύφαλλα» του Γιάχια Σινουάρ. Κυκλοφορεί για πρώτη φορά στα ελληνικά το μυθιστόρημα του Γιάχια Ιμπραχίμ Αλ-Σινουάρ, «Αγκάθια και γαρύφαλλα», ενός ανθρώπου που δεν έγραψε από την ασφάλεια ενός γραφείου, αλλά από τα σκοτεινά κελιά των ισραηλινών φυλακών. Ενα βιβλίο γραμμένο μέσα στο χρόνο της αιχμαλωσίας, μέσα στη σιωπή της απομόνωσης, εκεί όπου η μνήμη γίνεται όπλο και η αφήγηση πράξη αντίστασης.
Το έργο του Σινουάρ δεν είναι απλώς μια λογοτεχνική κατάθεση. Είναι ένα παράθυρο στον κόσμο ενός λαού που ζει επί δεκαετίες μέσα στον εκτοπισμό, την κατοχή και την αδιάκοπη πάλη για ελευθερία. Μέσα από τη μυθιστορηματική του αφήγηση περνούν οι δρόμοι της Γάζας και της Δυτικής Οχθης, οι φοιτητικές συνελεύσεις, οι πέτρες της Ιντιφάντα, οι υπόγειες διαδρομές της Αντίστασης, η ένοπλη πάλη, όλα τα μέρη του πολύμορφου αγώνα του παλαιστινιακού λαού που οδήγησαν στην κορύφωση της 7ης Οκτώβρη του 2023.
Οι σελίδες του βιβλίου διατρέχουν την ιστορική διαδρομή της σύγχρονης Παλαιστίνης: από την κατοχή του 1967 και τις διαδοχικές πολεμικές αναμετρήσεις της Μέσης Ανατολής, μέχρι τις λαϊκές εξεγέρσεις της Ιντιφάντα και τις βαθιές πολιτικές τομές που σημάδεψαν το παλαιστινιακό εθνικό κίνημα, μέσα από τα μάτια ενός ανθρώπου που έζησε την ιστορία αυτή από μέσα, μαζί με χιλιάδες άλλους, ως μέρος μιας γενιάς που γεννήθηκε μέσα στην προσφυγιά και ενηλικιώθηκε μέσα στην αντίσταση.
Στο δημόσιο λόγο των κυρίαρχων μέσων ενημέρωσης, όταν σπάει το πέπλο της σιωπής, η Παλαιστινιακή Αντίσταση παρουσιάζεται μέσα από αλλεπάλληλα ψεύδη. Το βιβλίο αυτό έρχεται να διαλύσει αυτά τα ψεύδη και να αποκαταστήσει μια φωνή που σπάνια ακούγεται: τη φωνή των ίδιων των ανθρώπων που ζουν την πραγματικότητα της σιωνιστικής κατοχής και κρατούν αναμμένη τη φλόγα της αντίστασης. Η ελληνική έκδοση αυτού του βιβλίου αποτελεί ταυτόχρονα και ένα φόρο τιμής στη μνήμη ενός αγωνιστή που αφιέρωσε τη ζωή του στον αγώνα για την απελευθέρωση του λαού του. Πέρα όμως από την προσωπική διαδρομή του συγγραφέα, το βιβλίο φωτίζει τη συλλογική ιστορία ενός λαού που εδώ και δεκαετίες αρνείται να σβήσει.
Σε μια εποχή που το Παλαιστινιακό Ζήτημα έχει επιστρέψει στο επίκεντρο της παγκόσμιας συνείδησης, η κυκλοφορία του μυθιστορήματος του Σινουάρ στα ελληνικά αποτελεί μια μικρή αλλά ουσιαστική συμβολή στην προσπάθεια να γνωρίσουμε την ιστορία, την εμπειρία και τη φωνή της Παλαιστίνης αποτινάζοντας τη σκόνη της αστικής προπαγάνδας. Γιατί η λογοτεχνία, όταν γεννιέται μέσα από τον αγώνα και την ιστορία, δεν είναι μόνο αφήγηση. Είναι μνήμη. Είναι μαρτυρία. Και μερικές φορές είναι κι αυτή μια μορφή αντίστασης.
Πέμπτη 21 Μαίου 2026 στις 20.00
Κοινωνικό Πολιτιστικό Κέντρο Βύρωνα “Λαμπηδόνα”
Άλσος Αγ.Τριάδας
